**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VISUOMENĖS SVEIKATOS PRIEŽIŪROS BIUDŽETINĖS ĮSTAIGOS IR ASMENS SVEIKATOS PRIEŽIŪROS VIEŠŲJŲ ĮSTAIGŲ VADOVŲ KONKURSŲ ORGANIZAVIMO NUOSTATŲ PATVIRTINIMO**

2019 m. gruodžio 17 d. Nr. 34-214

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos darbo kodekso 41 straipsnio 3 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, 28 straipsnio 6 punktu, Lietuvos Respublikos sveikatos apsaugos ministro 2018 m. gegužės 10 d. įsakymo Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“ 2 punktu, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės visuomenės sveikatos priežiūros biudžetinės įstaigos ir asmens sveikatos priežiūros viešųjų įstaigų vadovų konkursų organizavimo nuostatus (pridedama).

2. Pripažinti netekusiais galios Lazdijų rajono savivaldybės tarybos:

2.1. 2017 m. liepos 28 d. sprendimą Nr. 5TS-993 „Dėl viešosios įstaigos „Lazdijų ligoninė“ viešo konkurso organizavimo direktoriaus pareigoms užimti ir konkurso nuostatų patvirtinimo“;

2.2. 2017 m. liepos 28 d. sprendimą Nr. 5TS-994 „Dėl viešosios įstaigos „Lazdijų savivaldybės pirminės sveikatos priežiūros centras“ viešo konkurso organizavimo direktoriaus pareigoms užimti ir konkurso nuostatų patvirtinimo“.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Kęstutis Jasiulevičius, tel. (8 318) 66 136

PATVIRTINTA Lazdijų rajono savivaldybės tarybos

2019 m. gruodžio d.

sprendimu Nr. 5TS-

**LAZDIJŲ RAJONO SAVIVALDYBĖS VISUOMENĖS SVEIKATOS PRIEŽIŪROS BIUDŽETINĖS ĮSTAIGOS IR ASMENS SVEIKATOS PRIEŽIŪROS VIEŠŲJŲ ĮSTAIGŲ VADOVŲ KONKURSŲ ORGANIZAVIMO NUOSTATAI**

**I SKYRIUS**

**BENDROSIOS NUOSTATOS**

1. Lazdijų rajono savivaldybės visuomenės sveikatos priežiūros biudžetinės įstaigos ir asmens sveikatos priežiūros viešųjų įstaigų vadovų konkursų organizavimo nuostatuose (toliau – Nuostatai) nustatyta konkursų organizavimo tvarka, kuri taikoma Lazdijų rajono savivaldybės visuomenės sveikatos priežiūros biudžetinės įstaigos ir asmens sveikatos priežiūros viešosioms įstaigoms (toliau – Įstaiga), kurių savininko teises ir pareigas įgyvendina Lazdijų rajono savivaldybės taryba.

2. Su konkurso laimėtoju sudaroma terminuota penkerių metų darbo sutartis, išskyrus Įstaigas, kuriose dirba dešimt ar mažiau sveikatos priežiūros specialistų, turinčių medicinos praktikos licenciją.

3. Kvalifikacinius reikalavimus Įstaigų vadovams nustato Lietuvos Respublikos sveikatos apsaugos ministras savo įsakymu.

4. Viešo konkurso Įstaigos vadovo pareigoms eiti organizavimo procedūra (toliau – konkursas) apima:

4.1. konkurso paskelbimą;

4.2. dokumentų, kuriuos būtina pateikti norint dalyvauti konkurse, pateikimą, priėmimą ir vertinimą;

4.3. konkurso komisijos sudarymą, jos darbo organizavimą ir visuomenės atstovų dalyvavimą konkurse;

4.4. asmenų, pretenduojančių į pareigas (toliau – pretendentai), vertinimą ir laimėtojo nustatymą.

**II SKYRIUS**

**KONKURSO PASKELBIMAS**

5. Lazdijų rajono savivaldybės meras (toliau – Meras) priima potvarkį dėl konkurso paskelbimo, potvarkyje nurodomas Lazdijų rajono savivaldybės administracijos darbuotojas, atsakingas už konkurso paskelbimą, Nuostatų 8 punkte nurodytų dokumentų atitikties pareigybės aprašyme (toliau – pareigybė) nustatytiems reikalavimams sutikrinimą, vertinimą, konkurso dalyvių informavimą ir dokumentų pateikimą Merui ir komisijai (toliau – atsakingas asmuo).

6. Konkursas per Valstybės tarnybos valdymo informacinę sistemą skelbiamas Valstybės tarnybos departamento interneto svetainėje ir Lazdijų rajono savivaldybės interneto svetainėje. Informacija apie konkursą taip pat gali būti skelbiama ir kitomis visuomenės informavimo priemonėmis.

7. Konkurso skelbime nurodoma:

7.1. juridinio asmens, kuris skelbia konkursą, pavadinimas, teisinė forma, buveinė ir kodas;

7.2. pareigybei keliami reikalavimai ir kompetencijos;

7.3. pareigybės, kuriai skelbiamas konkursas, aprašymas;

7.4. būtinų pateikti dokumentų sąrašas, jų pateikimo tvarka ir terminas;

7.5. galimi pretendentų atrankos būdai, vertinimo metodai ir (arba) kriterijai;

7.6. informacija apie tai, kur galima gauti išsamią informaciją apie skelbiamą konkursą;

7.7. informacija apie tai, kad pretendentų dokumentai priimami 14 kalendorinių dienų po konkurso paskelbimo Valstybės tarnybos departamento interneto svetainėje, neįskaitant konkurso paskelbimo dienos.

**III SKYRIUS**

**DOKUMENTŲ PATEIKIMAS, PRIĖMIMAS IR ATITIKTIES VERTINIMAS**

8. Pretendentas, norintis dalyvauti konkurse, per Valstybės tarnybos valdymo informacinę sistemą pateikia šiuos dokumentus:

8.1. Valstybės tarnybos valdymo informacinėje sistemoje nurodytos formos prašymą dalyvauti konkurse;

8.2. gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.);

8.3. asmens tapatybę, išsilavinimą, darbo patirtį patvirtinančių dokumentų kopijas;

8.4. privačių interesų deklaraciją, pateikiamą Lietuvos Respublikos viešųjų ir privačių interesų derinimo valstybinėje tarnyboje įstatymo ir jo įgyvendinamųjų teisės aktų nustatyta tvarka;

8.5. užpildytą Valstybės tarnybos valdymo informacinėje sistemoje nurodytos formos pretendento anketą (toliau – pretendento anketa);

8.6. užpildytą pretendento sutikimą dėl asmens duomenų teikimo visuomenės informavimo priemonėms (6 priedas);

8.7. kitų dokumentų kopijas, patvirtinančias pretendento atitiktį skelbime nurodytiems reikalavimams.

9. Dokumentai, nurodyti Nuostatų 8 punkte, teikiami 14 kalendorinių dienų nuo konkurso paskelbimo Valstybės tarnybos departamento interneto svetainėje dienos.

10. Jeigu atsakingam asmeniui kyla pagrįstų abejonių dėl pretendento pateiktos informacijos tikrumo ar dėl pateiktos informacijos aiškumo, jis per 3 darbo dienas nuo Nuostatų 8 punkte nurodytų dokumentų pateikimo termino pabaigos gali paprašyti pretendento per Valstybės tarnybos valdymo informacinę sistemą papildomai pateikti prašomo dokumento (-ų) kopiją (-as).

11. Pretendentas per 3 darbo dienas nuo Nuostatų 10 punkte nurodyto prašymo gavimo pateikia per Valstybės tarnybos valdymo informacinę sistemą prašomo (-ų) dokumento (-ų) kopiją (-as). Pretendentui nepateikus prašomo (-ų) dokumento (-ų) kopijos (-ų), laikoma, kad jis neatitinka konkurso skelbime, teisės aktuose ir pareigybės, į kurią pretenduoja, aprašyme nustatytų reikalavimų, ir jam neleidžiama dalyvauti konkurse.

12. Atsakingas asmuo per 3 darbo dienas nuo Nuostatų 8 punkte nurodytų dokumentų pateikimo termino, nurodyto Nuostatų 9 ir 11 punktuose (jeigu Nuostatų 10 punktas buvo taikomas), pabaigos įvertina, ar pretendentas atitinka reikalavimus.

13. Pretendentui per 2 darbo dienas nuo Nuostatų 12 punkte nurodyto 3 darbo dienų termino pabaigos per Valstybės tarnybos valdymo informacinę sistemą pranešama, ar jis atitinka reikalavimus ir ar jam leidžiama dalyvauti konkurse. Jeigu pretendentas neatitinka reikalavimų, jam neleidžiama dalyvauti konkurse ir apie tai per 2 darbo dienas nuo prašomo (-ų) dokumento (-ų) kopijos (-ų) gavimo arba, jei pretendentas nepateikė prašomo (-ų) dokumento (-ų) kopijos (-ų), pasibaigus pateikti prašomo (-ų) dokumento (-ų) kopijos (-ų) pateikimo terminui per Valstybės tarnybos valdymo informacinę sistemą informuoja pretendentą, nurodydama tokio sprendimo priežastis.

14. Pretendentui, kuris atitinka reikalavimus ir pateikė tai patvirtinančius dokumentus bei neigiamai atsakė į pretendento anketos 4–10 klausimus, ne vėliau kaip prieš 5 darbo dienas iki pretendentų vertinimo komisijos pirmajame atrankos etape (toliau – atranka) pradžios išsiunčia pranešimą apie dalyvavimą pretendentų pirmojo etapo atrankoje. Pranešime nurodoma atrankos data, vieta, laikas, informacija, kad pretendento atitiktis pareigoms gali būti vertinama ir, vadovaujantis Nuostatų 5 priede nurodytų teisės aktų nuostatomis, taip pat pateikiama informacija apie Nuostatų 25 punkte nurodytą pretendentų vertinimo organizavimo planą, išskyrus klausimus ir užduotis. Pretendentui, kuris neatitinka reikalavimų ir (arba) nepateikė atitiktį reikalavimams patvirtinančių dokumentų bei teigiamai atsakė į bent vieną iš pretendento anketos 4–10 klausimų, per 22 darbo dienas nuo konkurso paskelbimo per Valstybės tarnybos valdymo informacinę sistemą išsiunčia pranešimą, kad jam neleidžiama dalyvauti konkurse, ir nurodo, kodėl jam neleidžiama dalyvauti.

15. Pasibaigus dokumentų priėmimo ir tikslinimo terminams, atsakingas asmuo nedelsdamas praneša Merui apie dokumentų priėmimo termino pabaigą.

**IV SKYRIUS**

**KOMISIJA IR KITI KONKURSE DALYVAUJANTYS ASMENYS**

16. Jeigu bent vienam pretendentui išsiunčiamas šio Nuostatų 14 punkte nurodytas pranešimas apie dalyvavimą pirmojo etapo atrankoje, Mero potvarkiu sudaroma komisija atrankai vykdyti. Komisija atrankai vykdyti turi būti sudaroma ne vėliau kaip likus 10 darbo dienų iki atrankos dienos.

17. Meras Nuostatų 16 punkte nurodytame potvarkyje nurodo komisijos pirmininką, pavaduotoją ir kitus komisijos narius iš Savivaldybės ar pavaldžių įstaigų (valstybės tarnautojus arba asmenis, dirbančius pagal darbo sutartis). Komisijos sekretoriumi gali būti skiriamas komisijos narys ar kitas asmuo. Komisija sudaroma iš ne mažiau kaip 5 narių. Komisijos nariais taip pat gali būti kviečiami ir kiti asmenys, taip pat ekspertai ar kitų institucijų, įstaigų, įmonių atstovai, gebantys įvertinti pretendentų tinkamumą eiti atitinkamas pareigas.

18. Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, partneriai, sugyventiniai, taip pat pretendentų sutuoktinių, partnerių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, partneriai, sugyventiniai. Komisijos nariais negali būti skiriami kiti asmenys, dėl kurių nešališkumo kelia abejonių kitos aplinkybės. Komisijos narys, kuriam dėl dalyvavimo komisijos veikloje gali kilti viešųjų ir privačių interesų konfliktas, apie tai ne vėliau kaip 5 darbo dienos iki konkurso informuoja Merą. Gautos informacijos pagrindu gali būti keičiama komisijos sudėtis.

19. Ne vėliau kaip per 45 darbo dienas nuo Konkurso paskelbimo per Valstybės tarnybos valdymo informacinę sistemą Valstybės tarnybos departamento interneto svetainėje turi įvykti atranka.

20. Atrankoje stebėtojo teisėmis gali dalyvauti ne daugiau kaip trys visuomenės atstovai – Lietuvos Respublikoje įregistruotų viešųjų juridinių asmenų, išskyrus valstybės ar Savivaldybės institucijas ar įstaigas, įgalioti atstovai (toliau – Visuomenės atstovai). Prašymą stebėtojo teisėmis dalyvauti atrankoje Visuomenės atstovai, ne vėliau kaip prieš 2 darbo dienas iki pretendentų vertinimo konkurso komisijoje pradžios, elektroniniu paštu pateikia Nuostatų 7 punkte nurodytame skelbime nurodytais kontaktais, nurodydami stebėtojo vardą ir pavardę. Apie atrankos laiką ir vietą Visuomenės atstovui elektroniniu paštu turi būti pranešta ne vėliau kaip prieš vieną darbo dieną iki pretendentų vertinimo konkurso komisijoje pradžios. Esant daugiau kaip 3 Visuomenės atstovams, prioritetas leisti stebėti pretendentų vertinimą nustatomas pagal Visuomenės atstovo prašymo stebėtojo teisėmis dalyvauti atrankoje pateikimo laiką Savivaldybės administracijai. Visuomenės atstovams, kuriems neleidžiama stebėti atrankos, apie tai elektroniniu paštu pranešama ne vėliau kaip likus 1 darbo dienai iki atrankos pradžios, nurodant tokio sprendimo priežastis.

21. Atrankoje dalyvausiantys Visuomenės atstovai komisijos sekretoriui prieš atranką privalo pateikti (parodyti) galiojantį asmens tapatybę patvirtinantį dokumentą ir įgaliojimą dalyvauti atrankoje stebėtojo teisėmis. Visuomenės atstovams pretendentų vertinimo metu draudžiama daryti garso ar vaizdo įrašus, naudoti kitas technines priemones. Šias technines priemones naudojantys ar atrankai trukdantys Visuomenės atstovai komisijos sprendimu gali būti pašalinami iš patalpų, kuriose vyksta atranka ir apie tai pažymima protokole. Pašalinti Visuomenės atstovai komisijos akivaizdoje turi sunaikinti konkurso metu techninėmis priemonėmis užfiksuotą informaciją.

22. Komisijos narys ar stebėtojo teisėmis dalyvaujantis Visuomenės atstovas turi pasirašyti pasižadėjimą (4 priedas). Pasižadėjimas pridedamas prie posėdžio protokolo (2 priedas). Visuomenės atstovai turi teisę tik stebėti atranką.

23. Komisijos darbe turi dalyvauti visi jos nariai. Komisija yra teisėta, jeigu jos darbe dalyvauja daugiau kaip pusė komisijos narių. Kai komisijos darbe dėl svarbių priežasčių negali dalyvauti jos pirmininkas, jį pavaduoja komisijos pirmininko pavaduotojas, o jo nesant – komisijos narių bendru protokoliniu sprendimu paskirtas kitas komisijos narys.

24. Komisijos sudėtis gali būti keičiama atrankos dieną iki nustatyto atrankos posėdžio pradžios laiko, jei paaiškėja aplinkybių, dėl kurių konkursas gali būti pripažintas neteisėtu.

25. Prieš atranką komisija sudaro pretendentų vertinimo organizavimo planą, kuriame aptariami pretendentų vertinimo kriterijai ir metodai, vertinimo balų skaičiavimo procedūra, jei bus naudojamas daugiau nei vienas vertinimo metodas, nusprendžiama, ar pretendentų vertinimas bus atliekamas telekomunikacijų galiniais įrenginiais, o jeigu bus, – kokiu būdu, parengiami klausimai (užduotys) ir jų vertinimo kriterijai, nustatomi pretendentų vertinimo etapai aptariami kiti su pretendentų vertinimu susiję klausimai. Komisijos nariai privalo užtikrinti parengtų klausimų ir užduočių konfidencialumą.

**V SKYRIUS**

**PRETENDENTŲ VERTINIMAS ATRANKOJE IR KONKURSO LAIMĖTOJO NUSTATYMAS**

26. Pretendentas gali dalyvauti atrankoje, jeigu atitinka reikalavimus, juos įvertinus Nuostatų III skyriuje nustatyta tvarka.

27. Pretendentų atrankos eiga ir rezultatai įforminami protokole (2 priedas).

28. Pretendentai, dalyvaujantys atrankoje, privalo pateikti galiojantį asmens tapatybę patvirtinantį dokumentą.

29. Prieš pradedant atranką, pretendentai žodžiu supažindinami su vertinimo eiga. Pretendentų vertinimas pradedamas pretendentams nurodytu laiku ir nurodytoje vietoje.

30. Atrankoje gali būti taikomi šie vertinimo metodai:

30.1. interviu (struktūruotas ar pusiau struktūruotas, individualus ar grupinis pokalbis, kurio metu pretendentams individualiai ar grupėje užduodami vienodi klausimai, išlaikant jų seką, pateikiami vienodi ar lygiaverčiai klausimai su galimybe užduoti tikslinamuosius klausimus ar pateikiami pagrindiniai klausimai su galimybe užduoti papildomus klausimus);

30.2. praktinė užduotis (atrankos metu raštu ir (ar) žodžiu pateikiama (-os) užduotis (-ys), kuri (-ios) leidžia prognozuoti pretendento elgesį realiose darbo situacijose);

30.3. esė (pretendento samprotavimas raštu nurodyta tema, paremtas tezių formulavimu ir jų pagrindimu argumentais).

31. Pretendentų vertinimo atrankoje metu kiekvienas komisijos narys pretendentų tinkamumą eiti pareigas pagal atskirą (-us) vertinimo metodą (-us) vertina individualiai – nuo 1 iki 10 balų, užpildydami individualaus vertinimo lentelę (1 priedas). Žemiausias įvertinimas yra 1 balas, aukščiausias – 10 balų. Jei atrankoje naudojamas vienas pretendentų vertinimo metodas kiekvienam pretendentui, individualaus vertinimo metu skirti balai susumuojami ir dalijami iš atrankoje dalyvaujančių komisijos narių skaičiaus. Jei pretendentų vertinime komisijoje naudojamas daugiau nei vienas pretendentų vertinimo metodas, komisijos sprendimu gali būti nustatomas pretendentų vertinime atrankoje taikyto vertinimo metodo lyginamasis svoris kitų pretendentų vertinime atrankoje taikomų vertinimo metodų atžvilgiu. Kiekvieno komisijos nario vertinimo balai pagal atskirą vertinimo metodą sudedami ir padalijami iš vertinant taikytų vertinimo metodų skaičiaus. Šie kiekvieno komisijos nario vertinimo vidurkiai susumuojami ir dalijami iš atrankoje dalyvaujančių komisijos narių skaičiaus. Vertinimo balai apvalinami iki šimtosios dalies. Atrankos metu kiekvienam pretendentui turi būti pateikiami vienodi ar lygiaverčiai klausimai ar užduotys. Atrankos metu pretendentams pateikti klausimai, užduotys ir atsakymai į juos neviešinami. Pretendento atsakymai į atrankos metu pateiktus klausimus ir užduotis kitiems pretendentams neviešinami. Atrankos eigai fiksuoti ir vertinimo objektyvumui užtikrinti daromas skaitmeninis garso įrašas, o jei atrankoje naudojami galiniai vaizdo įrenginiai – skaitmeninis garso ir vaizdo įrašas. Skaitmeninis garso arba garso ir vaizdo įrašas pridedamas prie protokolo. Raštu atliktos užduotys pridedamos prie protokolo.

32. Komisijos sprendimu atrankoje gali būti vykdomi papildomi atrankos etapai, skiriant vienodą balų skaičių surinkusiems pretendentams papildomus klausimus ir (arba) užduotis. Papildomame atrankos etape gali dalyvauti tik tie pretendentai, kurie atrankoje jau yra surinkę ne mažiau kaip 6 balus.

33. Raštu atliktų užduočių tikrinimą, balų skaičiavimą, rezultatų paskelbimą turi teisę stebėti visi pretendentai ir stebėtojai.

34. Atrankoje išrenkami du, daugiausiai balų, bet ne mažiau kaip 6 balus, surinkę pretendentai, arba vienas, ne mažiau kaip 6 balus surinkęs, pretendentas, jei apie dalyvavimą atrankoje Nuostatų nustatyta tvarka pranešta (arba į atranką atvyko) tik vienam pretendentui (vienas pretendentas). Iš karto po atrankos pabaigos du, daugiausiai balų, bet ne mažiau kaip 6 balus, surinkę pretendentai, arba vienas, ne mažiau kaip 6 balus, surinkęs pretendentas privalo užpildyti komisijos sekretoriaus pateiktą atrinkto pretendento anketą (7 priedas).

35. Protokolą pasirašo komisijos pirmininkas ir sekretorius. Pretendentas su savo vertinimo atrankoje įrašu ir protokolu gali susipažinti konkursui pasibaigus, pateikęs rašytinį prašymą.

36. Komisijos sekretorius per 5 darbo dienas nuo atrankos pabaigos apie atrankos rezultatus informuoja pretendentus ir Merą apie atrankoje išrinktus du arba vieną, daugiausiai balų, bet ne mažiau kaip 6 balus, surinkusius pretendentus. Merui kartu pateikiama pretendentų užpildyta atrinkto pretendento anketa.

37. Du arba vienas geriausiai atrankoje pasirodę pretendentai patenka į pretendentų antrąjį atrankos etapą – kviečiami į pokalbį su Meru (toliau – Pokalbis).

38. Pokalbis turi įvykti ne vėliau kaip per 10 darbo dienų po atrankos pabaigos. Apie konkrečią Pokalbio vietą ir datą pretendentus raštu arba elektroniniu paštu informuoja komisijos sekretorius.

39. Pokalbio metu Meras pretendentams (-ui) užduoda klausimus, siekdamas įvertinti pretendento tinkamumą eiti pareigas. Pretendentams (-ui) pateikiami vienodi ar lygiaverčiai klausimai. Meras pretendentus (-ą) vertina individualiai – nuo 1 iki 10 balų. Žemiausias įvertinimas yra 1 balas, aukščiausias – 10 balų. Meras kiekvieno pretendento vertinimą įrašo Pokalbio protokole (3 priedas). Pokalbio laimėtoju laikomas pretendentas, kuris surinko daugiausiai balų, bet ne mažiau kaip 6 balus.

40. Pokalbio rezultatai įforminami Pokalbio protokolu, kurį pasirašo Meras ir komisijos sekretorius.

41. Pokalbio su Meru metu daromas skaitmeninis garso įrašas. Skaitmeninis garso įrašas perkeliamas į kompiuterinę laikmeną ir pridedamas prie Pokalbio protokolo. Pretendentas su savo Pokalbio įrašu ir Pokalbio protokolu gali susipažinti konkursui pasibaigus, pateikęs rašytinį prašymą.

**VI SKYRIUS**

**BAIGIAMOSIOS NUOSTATOS**

42. Meras Lietuvos Respublikos korupcijos prevencijos įstatymo 9 straipsnyje nustatyta tvarka ne vėliau kaip per 3 darbo dienas nuo konkurso laimėtojo paskelbimo privalo kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti Įstaigos vadovo pareigas, pateikimo.

43. Nuostatų 42 punkte nurodytu atveju, gavus Lietuvos Respublikos specialiųjų tyrimų tarnybos informaciją apie asmenį, siekiantį eiti Įstaigos vadovo pareigas, ir šios informacijos pagrindu Merui priėmus sprendimą nepriimti jo į šias pareigas, arba konkursą laimėjusiam asmeniui atsisakius eiti pareigas, konkursas į Įstaigos vadovo pareigas skelbiamas iš naujo.

44. Konkursą laimėjęs asmuo skiriamas į pareigas arba priimamas sprendimas nepriimti jo į pareigas ne vėliau kaip per 14 darbo dienų po Lietuvos Respublikos specialiųjų tyrimų tarnybos informacijos apie asmenį, siekiantį eiti Įstaigos vadovo pareigas, gavimo dienos. Šis terminas gali būti pratęstas šalių susitarimu.

45. Konkursas laikomas neįvykusiu, jeigu:

45.1. paskelbus konkursą, nė vienas pretendentas nepateikė Nuostatų 8 punkte nurodytų dokumentų;

45.2. Nuostatų 14 punkte nurodytas pranešimas apie atitiktį reikalavimams neišsiųstas nė vienam pretendentui;

45.3. nė vienas pretendentas neatvyko į atranką;

45.4. nė vienas pretendentas atrankos metu nesurinko daugiau kaip 6 balų;

45.5. nė vienas pretendentas po Pokalbio su Meru nesurinko daugiau kaip 6 balų;

45.6. Meras nustatyta tvarka atšaukia konkursą;

45.7. Iš Lietuvos Respublikos specialiųjų tyrimų tarnybos gavus Nuostatų 42 punkte nurodytą informaciją ir šios informacijos pagrindu Merui priėmus sprendimą nepriimti asmens į šias pareigas arba konkursą laimėjusiam asmeniui atsisakius eiti pareigas.

46. Meras konkursą gali atšaukti ne vėliau kaip likus vienai darbo dienai iki atrankos pradžios. Apie konkurso atšaukimą nedelsiant per Valstybės tarnybos valdymo informacinę sistemą pranešama pretendentams, norintiems dalyvauti konkurse ir pateikusiems dokumentus į konkursą. Apie konkurso atšaukimą paskelbiama Valstybės tarnybos departamento ir Lazdijų rajono savivaldybės interneto svetainėse nurodant atšaukimo priežastį.

47. Šiuose Nuostatuose nurodyti asmens duomenys tvarkomi konkurso organizavimo, apimančio Nuostatų 4 punkte nurodytas procedūras, ir šių procedūrų vykdymo kontrolės tikslais. Asmens duomenys, nurodyti Nuostatų 8 punkte, tvarkomi Valstybės tarnybos valdymo informacinės sistemos nuostatų, patvirtintų Valstybės tarnybos departamento prie Lietuvos Respublikos vidaus reikalų ministerijos direktoriaus 2007 m. sausio 8 d. įsakymu Nr. 27V-8 „Dėl Valstybės tarnybos valdymo informacinės sistemos nuostatų patvirtinimo“, nustatyta tvarka. Pretendentų dalyvauti konkurse pareigoms eiti prašymai ir kiti pateikti dokumentai, konkurso protokolai ir protokolų išrašai dėl laimėjusiojo konkursą Savivaldybės administracijoje tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos dokumentų ir archyvų įstatymo ir kitų asmens duomenų tvarkymą reglamentuojančių teisės aktų nustatyta tvarka.

48. Gavusi iš viešosios informacijos rengėjo ir (ar) skleidėjo klausimus apie pretenduojančius į Įstaigos vadovo pareigas asmenis, Savivaldybė informaciją teikia, jei yra gavusi asmens sutikimą dėl asmens duomenų teikimo visuomenės informavimo priemonėms (6 priedas).

49. Veiksmai, neveikimas ir (ar) sprendimai, kuriais pažeidžiamos Nuostatų nuostatos, gali būti skundžiami Lietuvos Respublikos viešojo administravimo įstatymo arba Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

1 priedas

**INDIVIDUALAUS VERTINIMO LENTELĖ**

20 m. \_\_\_\_\_\_\_\_\_\_\_\_\_\_\_\_\_\_\_\_\_ d.

|  |  |  |  |  |
| --- | --- | --- | --- | --- |
| Eil.  Nr. | Pretendento vardas ir pavardė | Pokalbio įvertinimas balais | Praktinės užduoties įvertinimas balais | Esė įvertinimas balais |
|  |  |  |  |  |
|  |  |  |  |  |

Pastaba. Jei pretendentų vertinime komisijoje naudojamas daugiau nei vienas pretendentų vertinimo metodas, komisijos sprendimu nustatomas kiekvieno pretendentų vertinime komisijoje taikyto vertinimo metodo lyginamasis svoris kitų pretendentų vertinime komisijoje taikomų vertinimo metodų atžvilgiu.

Komisijos narys \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

2 priedas

**KONKURSO KOMISIJOS POSĖDŽIO**

**PROTOKOLAS**

\_\_\_\_\_\_\_\_\_\_\_ Nr.

(data)

Lazdijai

Pretendentų į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vadovo

( biudžetinės ar viešosios įstaigos pavadinimas)

pareigas konkurso komisijos, sudarytos Lazdijų rajono savivaldybės mero

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(potvarkis, kuriuo sudaryta komisija, data ir numeris)

Atrankos posėdis (toliau – posėdis) įvyko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(data)

posėdžio pradžia \_\_\_\_\_\_\_\_\_\_\_\_\_\_\_\_\_, posėdžio pabaiga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(laikas) (laikas)

Komisijos pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos sekretorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos nariai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pakviesti ekspertai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Posėdžio stebėtojai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės, į kurią organizuojamas priėmimas, pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendentai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stebėtojų registravimo lentelė**

|  |  |  |  |  |
| --- | --- | --- | --- | --- |
| Eil. Nr. | Stebėtojo vardas ir pavardė | Žyma apie dokumentų, nurodytų Nuostatų 21 punkte, pateikimą | Žyma apie pašalinimą iš konkurso, nurodant priežastį | Stebėtojo parašas\* |
|  |  |  |  |  |

\*Stebėtojui atsisakius pasirašyti, apie tai pažymi komisijos sekretorius

**Konkurso vertinimo suvestinė lentelė**

Pretendentų vertinime komisijoje taikyto vertinimo metodo lyginamasis svoris kitų

pretendentų vertinime komisijoje taikomų vertinimo metodų atžvilgiu \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašoma, ar taikomas vertinimo metodo lyginamasis svoris, ar ne; jei taikomas, nurodomas kiekvieno taikomo metodo svoris procentais)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Pretendento vardas ir pavardė | Komisijos nariai | | | | | Balų vidurkis | Užimta vieta |
|  |  |  |  |  |
|  |  |  |  |  |  |  |  |  |

**Lygiaverčių pretendentų vertinimo suvestinė\***

|  |  |  |  |  |  |
| --- | --- | --- | --- | --- | --- |
| Eil. Nr. | Pretendento vardas ir pavardė | Pokalbio įvertinimas balais | Praktinės užduoties įvertinimas balais | Balų vidurkis | Užimta vieta |

\* Pildoma, tik kai didžiausią vienodą balų skaičių, bet ne mažiau nei 6 balus, surinko daugiau kaip du pretendentai. Pretendentams skiriant papildomus klausimus ir (arba) užduotis, siekiant atrinkti du

pretendentus.

Pretendentai, kuriems neleista dalyvauti konkurse, nes nepateikė asmens tapatybę patvirtinančio dokumento \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos sprendimas dėl dviejų daugiausiai balų, bet ne mažiau kaip 6 balus, surinkusių pretendentų:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos pirmininkas (Parašas) (Vardas ir pavardė)

Komisijos sekretorius (Parašas) (Vardas ir pavardė)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

3 priedas

**POKALBIO POSĖDŽIO**

**PROTOKOLAS**

\_\_\_\_\_\_\_\_\_\_\_ Nr. \_\_\_\_\_\_\_\_

(data)

Lazdijai

**PRETENDENTŲ POKALBIO VERTINIMO SUVESTINĖ LENTELĖ**

|  |  |  |
| --- | --- | --- |
| Pretendento vardas ir pavardė | Vertinimo balas | Užimta vieta |
|  |  |  |
|  |  |  |

Sprendimas dėl konkurso laimėtojo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meras (Parašas) (Vardas ir pavardė)

Komisijos sekretorius (Parašas) (Vardas ir pavardė)

Sutinku eiti konkurse laimėtas pareigas

(Konkurso laimėtojo parašas)

(Konkurso laimėtojo vardas ir pavardė)

(Data)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

4 priedas

**PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_

(data)

Lazdijai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas ir pavardė)

pasižadu neatskleisti pretendentų asmens duomenų ir jiems vertinti sukurtų klausimų, užduočių ir atsakymų turinio.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

5 priedas

**TEISĖS AKTŲ SĄRAŠAS**

1. Lietuvos Respublikos Konstitucija.

2. Lietuvos Respublikos korupcijos prevencijos įstatymas.

3. Lietuvos Respublikos viešųjų ir privačių interesų derinimo valstybinėje tarnyboje įstatymas.

4. Strateginio planavimo metodika, patvirtinta Lietuvos Respublikos Vyriausybės nutarimu.

5. Lietuvos Respublikos sveikatos priežiūros įstaigų įstatymas.

6. Lietuvos Respublikos sveikatos draudimo įstatymas.

7. Lietuvos Respublikos sveikatos sistemos įstatymas.

8. Lietuvos Respublikos pacientų teisių ir žalos sveikatai atlyginimo įstatymas.

9. Lietuvos Respublikos psichikos sveikatos priežiūros įstatymas.

10. Lietuvos Respublikos medicinos praktikos įstatymas.

11. Lietuvos Respublikos visuomenės sveikatos priežiūros įstatymas.

12. Lietuvos Respublikos slaugos praktikos ir akušerijos praktikos įstatymas.

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

6 priedas

**PRETENDENTO SUTIKIMAS DĖL ASMENS DUOMENŲ TEIKIMO VISUOMENĖS INFORMAVIMO PRIEMONĖMS**

\_\_\_\_\_\_\_\_\_\_\_\_\_\_\_\_\_\_\_\_

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įrašyti pretendento vardą ir pavardę)

1. Sutinku, kad:

1.1. Lazdijų rajono savivaldybė (toliau – Savivaldybė) teiktų visuomenės informavimo priemonėms šiuos duomenis apie mano kandidatavimą:

1.1.1. vardą ir pavardę;

1.1.2. pareigų, į kurias pretenduoju, pavadinimą;

1.2. mano asmens duomenys būtų naudojami siekiant informuoti visuomenę apie vykdomą konkursą ir jame dalyvaujančius asmenis.

2. Man yra žinoma, kad:

2.1. informacija apie privatų gyvenimą gali būti skelbiama be žmogaus sutikimo tais atvejais, kai ji padeda atskleisti įstatymų pažeidimus ar nusikalstamas veikas, taip pat kai informacija yra pateikiama viešai nagrinėjant bylą. Be to, informacija apie viešojo asmens privatų gyvenimą gali būti skelbiama be jo sutikimo, jeigu ši informacija atskleidžia visuomeninę reikšmę turinčias privataus šio asmens gyvenimo aplinkybes ar asmenines savybes. Savivaldybė neatsako už tokios informacijos rinkimą ir skleidimą;

2.2. aš turiu teisę nesutikti, kad mano 1 punkte nurodyti duomenys būtų perduoti visuomenės informavimo priemonėse ir kad toks atsisakymas duoti sutikimą nesukels neigiamų pasekmių, t. y. aš ir toliau galėsiu dalyvauti konkurse;

2.3. bet kada galiu atšaukti duotą sutikimą, tačiau gali būti neįmanoma pašalinti informacijos, kuri jau bus paviešinta visuomenės informavimo priemonėse.

|  |  |  |
| --- | --- | --- |
| **Sutinku, kad** Savivaldybė teiktų visuomenės informavimo priemonėms duomenis apie mano kandidatavimą  \_\_\_\_\_\_\_\_\_\_\_\_\_\_\_\_\_\_\_\_  *(parašas)*  *\_\_\_\_\_\_\_\_\_\_\_\_\_\_\_\_\_\_\_\_*  *(vardas ir pavardė)*  \_\_\_\_\_\_\_\_\_\_\_\_\_\_\_\_\_\_\_\_  *(data)* |  | **Nesutinku, kad** Savivaldybė teiktų visuomenės informavimo priemonėms duomenis apie mano kandidatavimą  \_\_\_\_\_\_\_\_\_\_\_\_\_\_\_\_\_\_\_\_  *(parašas)*  *\_\_\_\_\_\_\_\_\_\_\_\_\_\_\_\_\_\_\_\_*  *(vardas ir pavardė)*  \_\_\_\_\_\_\_\_\_\_\_\_\_\_\_\_\_\_\_\_  *(data)* |

Lazdijų rajono savivaldybės visuomenės

sveikatos priežiūros biudžetinės įstaigos ir

asmens sveikatos priežiūros viešųjų įstaigų

vadovų konkursų organizavimo nuostatų

7 priedas

**ATRINKTO PRETENDENTO ANKETA**

\_\_\_\_\_\_\_\_\_\_\_\_\_\_\_\_\_\_\_\_

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įrašyti pretendento vardą ir pavardę)

1. Informuoju, kad:

1.1. mano atžvilgiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pradėtas (ir dar nebaigtas) tyrimas

(įrašyti „yra“ arba „nėra“)

dėl galimai pažeistų Viešųjų ir privačių interesų derinimo valstybinėje tarnyboje įstatymo

reikalavimų;

1.2. mano atžvilgiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pradėtas (ir dar nebaigtas) tyrimas

(įrašyti „yra“ arba „nėra“)

dėl tarnybinio nusižengimo tyrimo, tyrimo dėl galimai padaryto darbo pareigų pažeidimo;

1.3. mano atžvilgiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pradėtas (ir dar nebaigtas) kitoks

(įrašyti „yra“ arba „nėra“)

tyrimas ar iškelta teisminė byla.

2. Pateikiu šią informaciją:

(punktas pildomas detaliai aprašant 1 punkte nurodytas aplinkybes, jei tuščioje grafoje buvo įrašyta „yra“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Sutinku, kad mano asmens duomenys būtų naudojami antrojo atrankos etapo (pokalbio su meru) metu vertinant mano tinkamumą eiti įstaigos vadovo pareigas.

**Patvirtinu, kad anketoje pateikti duomenys yra teisingi.**

(Parašas)

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VISUOMENĖS SVEIKATOS PRIEŽIŪROS BIUDŽETINĖS ĮSTAIGOS IR ASMENS SVEIKATOS PRIEŽIŪROS VIEŠŲJŲ ĮSTAIGŲ VADOVŲ KONKURSŲ ORGANIZAVIMO NUOSTATŲ PATVIRTINIMO“ PROJEKTO**

**AIŠKINAMASIS RAŠTAS**

2019-12-13

Lazdijų rajono savivaldybės tarybos sprendimo projektas „Dėl Lazdijų rajono savivaldybės visuomenės sveikatos priežiūros biudžetinės įstaigos ir asmens sveikatos priežiūros viešųjų įstaigų vadovų konkursų organizavimo nuostatų patvirtinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos darbo kodekso 41 straipsnio 3 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, 28 straipsnio 6 punktu, Lietuvos Respublikos sveikatos apsaugos ministro 2018 m. gegužės 10 d. įsakymo Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“ 2 punktu.

Projekto tikslas – patvirtinti Lazdijų rajono savivaldybės visuomenės sveikatos priežiūros biudžetinės įstaigos ir asmens sveikatos priežiūros viešųjų įstaigų vadovų konkursų organizavimo nuostatus.

Vadovaujantis patvirtintais nuostatais, bus vykdomi konkursai Lazdijų rajono savivaldybės visuomenės sveikatos biuro, viešosios įstaigos „Lazdijų ligoninė“ ir viešosios įstaigos „Lazdijų savivaldybės pirminės sveikatos priežiūros centras“ vadovų pareigoms užimti. (Tais atvejais, kai pareigybė yra laisva.)

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vedėjas Kęstutis Jasiulevičius.

Teisės, personalo ir civilinės metrikacijos Kęstutis Jasiulevičius

skyriaus vedėjas